৭ম মেরিল-প্রথম আলো পুরস্কার
৭ম মেরিল-প্রথম আলো পুরস্কার হল স্কয়ার গ্রুপ ও দৈনিক প্রথম আলোর যৌথ উদ্যোগে প্রদত্ত বাৎসরিক পুরস্কারের সপ্তম আয়োজন। ২০০৪ সালের চলচ্চিত্র, টেলিভিশন ও সঙ্গীতে অবদানের জন্য এই পুরস্কার প্রদান করা হয়। ২০০৫ সালে আয়োজিত এই অনুষ্ঠানটি উপস্থাপনা করেন আবুল হায়াত। এই আয়োজনে ১৯টি পুরস্কার প্রদান করা হয়। রিয়াজ ও অপি করিম তিনটি বিভাগে মনোনয়ন লাভ করেন এবং যথাক্রমে সমালোচক শাখায় সেরা চলচ্চিত্র অভিনেতা ও অভিনেত্রী বিভাগে একটি করে পুরস্কার অর্জন করেন। লোক সঙ্গীত শিল্পী শাহ আবদুল করিমকে মেরিল-প্রথম আলো আজীবন সম্মাননা পুরস্কার প্রদান করা হয়।